# Általános információk:

**Tanterv: Építész MSC**

**Tantárgy neve: építészeti elmélet - műemlékvédelem**

**Tantárgy kódja: EPM322MN**

**Szemeszter: 3**

**Kreditek száma: 3**

**Heti órák elosztása: 2/0/0**

**Értékelés: vizsga (v) + féléves feladat (ff)**

**Előfeltételek: -**

**Tantárgy felelős**: **Dr. KOVÁCS-ANDOR Krisztián, egyetemi docens**

Iroda: 7624 Pécs, Boszorkány u. 2., B-334

 E-mail: kovacs-andor.krisztian@mik.pte.hu

 Munkahelyi telefon: +36 72 503650/23811

**Oktatók**: **Dr. KOVÁCS-ANDOR Krisztián, egyetemi docens**

Iroda: 7624 Pécs, Boszorkány u. 2., B-334

 E-mail: kovacs-andor.krisztian@mik.pte.hu

 Munkahelyi telefon: +36 72 503650/23811

## Tárgyleírás Az *Építészeti elmélet - Műemlékvédelem* alapvetően teoretikus tantárgy, amely megismerteti a hallgatókat az örökségvédelem és a műemlékvédelem kortárs problémáival és tendenciáival. Az elméleti tudásanyag előadások formájában kerül leadásra, de a hallgatók esettanulmányokon és példaépületeken keresztül megismerhetik az örökségvédelem gyakorlati oldalát is. Az előadások az örökségvédelem alapvető fogalmaitól kezdve a műemlékvédelem történetén át kortárs műemléki felújításokat és bővítéseket bemutató példákig felölelik az örökségvédelem teljes spektrumát. A hallgatók betekintést kapnak az örökségvédelem és a kapcsolódó tudományterületek (régészet, művészettörténet, építészet-történet, stb.) kapcsolatába is, megtanulják az örökségvédelmet tágabb kulturális, interdiszciplináris kontextusban értelmezni.

## Oktatás célja

## A tantárgy célja, hogy a hallgatók megismerkedjenek az alapvető örökségvédelmi fogalmakkal, a műemlékvédelem történetével és betekintés nyerjenek az örökségvédelem aktuális kérdéseibe, problémáiba. Az elméleti alapokat biztosító előadásokon felül cél, hogy egy féléves kutatással és a kutatási anyag feldolgozásával, megvitatásával a hallgatók elmélyüljenek az örökségvédelem egy-egy részterületében, aktuális kérdéskörében. Ez a gyakorlatiorientált ismeretanyag jobban hasznosítható az építészeti praxisban, mint a tisztán lexikális tudásra és elméleti oktatásra épülő ismeret-felhalmozás.

## Tantárgy tartalma

Az előadások tartalma változatlan, de a tantárgyhoz tartozó kutatási téma minden félévben más és más. A kétfős csoportokban végzett kutatás minden félévben az örökségvédelem témakörébe tartozó, aktuális problémával foglalkozik, mint például a rekonstruktív helyreállítások kérdése, a műemlékbemutatás és fenntartás problémái, a kulturális örökség turisztikai hasznosításának kérdésköre, stb. Az aktuális problémafelvetés és a félév konkrét témája mindig a félév elején kerül kiválasztásra.

A félév két részből, a levelező képzéssel közös előadásokból és a köztes hetek kutatási munkájából áll. Az előadások a levelezős hetekhez igazítva a 2., 5., 6., 8., 10., 12, és 13. héten lesznek.

A szemeszter kutatási fele további két részből áll:

- a félév első felében maga a kutatás, ill. a helyreállítás/hasznosítás konzultációja,

- a félév utolsó hetein pedig a prezentációk és azok közös megvitatása

zajlik.

A hallgatók az első oktatási alkalommal két fős csoportokat alakítanak és választanak egy témát az ajánlott témák közül. Témájukkal kapcsolatban kutatást végeznek, illetve a választott épületről helyreállítási/hasznosítási koncepciót készítenek és ezt a félév első felében, a nem levelezős heteken konzultálják. A **9. héten**, a kutatási szakasz zárásaként egy **tanulmányt kell digitális formában benyújtani.** A félév második felében a nem levelezős heteken, ezeket a kutatást és az arra épülő helyreállítási/hasznosítási koncepciókat prezentálják a hallgatók. Egy-egy alkalommal – hallgatói létszámtól függően 3-5 prezentáció zajlik. A prezentációkat a témával kapcsolatos rövid beszélgetés zárja. **A határidőre nem leadott vagy nem megfelelt tanulmányokat 2 hét késéssel pótolni kell!** Az egyes alkalmakon előadott prezentációk időpontja előre rögzítésre kerül. Ha valaki nyomós ok miatt nem tud előadni az előre megbeszélt időpontban, akkor – kivételesen - lehetőség van egy-egy prezentáció elcserélésére egy másik alkalomra készített előadással. A csere leszervezése **minden esetben az elmaradó prezentáció előadójának feladata és kötelessége!**

Az előadások témája, a félév menetrendje és a követelmények kiadása a tematika szerint történik, melyek a konkrét előadások anyagaival, segédletekkel egyetemben a tantárgy **Neptun Meet Street** ill. **Microsoft Teams** felületére feltöltésre kerülnek. A tantárgyhoz kapcsolódó információk ugyancsak ezeken a felületeken lesznek elérhetők.

## Számonkérés és értékelés rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

**Jelenléti és részvételi követelmények**

A PTE TVSz 45.§ (2) és 9. számú melléklet 3§ szabályozása szerint a hallgató számára az adott tárgyból érdemjegy, illetve minősítés szerzése csak abban az esetben tagadható meg hiányzás miatt, ha nappali tagozaton egy tantárgy esetén a tantárgyi tematikában előirányzott foglalkozások több mint 30%-áról hiányzott.

A jelenlét ellenőrzésének módja:(pl.: jelenléti ív)

A félév sikeres befejezésének feltétele

* az aktív órai jelenlét és konzultáció
* a tanulmány határidőre történő beadása, az alaki és formai követelmények betartásával
* a féléves kutatás és helyreállítási/hasznosítási koncepció prezentálása
* az előadásokon, prezentációkon való aktív részvétel
* a félév végi vizsga teljesítése

A tantárgy félév végi vizsgával zárul. Az írásbeli vizsga nagy része egyszerű, feleletválasztós teszt, a helyes válaszokat A, B, C, D, E és F lehetőségek közül kell kiválasztani. Az utolsó néhány kérdés kifejtős, melyek a hallgató lexikális tudására és személyes véleményére fókuszálnak.

A félév zárása a vizsgaidőszakban történik, a kutatási munkának, a kutatás prezentációjának és a vizsgának az értékelésével. A szorgalmi időszakban egy alkalommal, a 13. oktatási héten lehetőség lesz előrehozott vizsga letételére.

## Számonkérések

**Félévközi ellenőrzések, teljesítményértékelések és részarányuk a vizsga minősítésben**

A féléves jegy három részjegyből áll össze, a féléves kutatásnak, a prezentációnak és a félév végi vizsgának az eredményéből. A félév végén kapott jegy a három részjegy átlaga.

|  |  |  |
| --- | --- | --- |
| **Típus** | **Értékelés** | **Részarány a minősítésben** |
| *féléves kutatás* | *1-5 érdemjegy* | *25 %* | *50%* |
| *féléves kutatás prezentációja* | *1-5 érdemjegy* | *25 %* |
| *félév végi vizsga* | *1-5 érdemjegy* | *50 %* |

**Az aláírás megszerzésének feltétele**

*Az aláírás megadásával az oktató igazolja, hogy a hallgató eleget tett a félévközi kötelezettségeinek:*

*-látogatta az órákat (tanmenet/tematika ütemezése szerint készült az órákra)*

*-eleget tett/ráutaló magatartást tanúsított a tantárgy teljesítésére, javításra, pótlásra*

*-eleget tett a formai/tartalmi követelményeknek (minden munkarésze elkészült, és/vagy javította pótolta)*

*Ezek teljesülésekor az aláírás megadásra kerül és a hallgató vizsgára bocsátható.*

*13. hét órarendi időpont – félév zárása vagy félévvégi javítás pótlás*

*-ha megfelelt, akkor aláírás és vizsgára bocsátás (13.hét péntek 12.00-ig)*

*-ha nem felelt meg, akkor NEPTUN rögzítés (13.hét péntek 12.00-ig) - aláírás megtagadva akkor->*

*14. hét vizsgaidőszak javítás pótlás*

*-ha megfelelt, akkor aláírás és vizsgára bocsátás!*

**Vizsga típusa**: írásbeli

A vizsga minimum 40 %-os teljesítés esetén sikeres.

A vizsga érdemjegy megállapítása %-os bontásban:

|  |  |  |  |  |  |
| --- | --- | --- | --- | --- | --- |
| Érdemjegy: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Teljesítmény %-os: | 85%-100% | 70%-84% | 55%-69% | 40%-54% | 0-39% |
| Teljesítmény (pont) | 17-20 | 14-16,9 | 11-13,9 | 8-10,9 | 0-7,9 |

**Az érdemjegy kialakítása (TVSz 47§ (3))**

50 %-ban az évközi teljesítmény, 50 %-ban a vizsgán nyújtott teljesítmény alapján történik.

Ez technikailag a félévközi teljesítés jegyének és a vizsgajegynek az átlaga.

Fél jegyek esetében (pl. 4/5) a jegy felfele kerekítendő, így a hallgató a jobb jegyet kapja.

## Kötelező irodalom

Dr. Kovács-Andor Krisztián: Örökségvédelem (digitális jegyzet) – Neptunra feltöltve

## Ajánlott irodalom

Dr. Szabó Pál: Műemlékvédelem I. (digitalis jegyzet) – Neptunra feltöltve

Dr. Szabó László: Műemlék, műemlékvédelem, építészet. TERC kiadó, 2018. ISBN 978-6-155-44554-5

Dr. Román András (szerk.): Karták könyve – Műemlékvédelmi dokumentumok gyűjteménye, ICOMOS Magyar Nemzeti Bizottság, 2002.

*Magazinok:*

Műemlékvédelem folyóirat (I-LXII. lapszámai), főszerk.: Dr. Vukovszávlyev Zorán

## Oktatási módszer

A tantárgy - az előadás műfaj ellenére - folyamatos kommunikáción alapszik oktató és a hallgató, illetve a hallgató és hallgató között.

Módszer:

1. elméleti előadások a részletes tantárgyi programban meghirdetett tanmenet szerint

2. irányított problémafelvetés, kiadott kutatási témák

4. önálló kutatás, adatgyűjtés, elemzés

6. prezentációs készség fejlesztés

# **Program heti bontásban**

|  |
| --- |
| Előadás  |
| Okta-tási hét | **Téma** | **Kötelező irodalom hivatkozás, oldalszám (-tól-ig)** | **Teljesítendő feladat(beadandó, zárthelyi, stb.)** | **Teljesítés ideje, határideje** |
| 1. | **Bevezető óra**. A féléves tematika és a félév menetének ismertetése. |  |  |  |
| 2. | **Elméleti előadás** - definíciók és alapelvek. A műemlékeket károsító tényezők. | Dr. Kovács-Andor Krisztián: Örökségvédelem, 5-22. o. |  |  |
| 3. | GY |  |  |  |
| 4. | GY |  |  |  |
| 5. | **Elméleti előadás** – A nemzetközi és a magyar műemlékvédelem története. Nemzetközi charták. A műemlékvédelem szervezete. | Dr. Kovács-Andor Krisztián: Örökségvédelem, 23-56. o. |  |  |
| 6. | **Elméleti előadás** – A pécsi világörökség | Dr. Kovács-Andor Krisztián: Örökségvédelem, 57-80. o. |  |  |
| 7. | GY |  |  |  |
| 8. | **Elméleti előadás** – Műemléki helyreállítások típusai. Esettanulmányok. | Dr. Kovács-Andor Krisztián: Örökségvédelem, 45-53. o. |  |  |
| 9. | GY |  |  |  |
| 10. | **Elméleti előadás** – Műemléki helyreállítások típusai. Esettanulmányok. | Dr. Kovács-Andor Krisztián: Örökségvédelem, 45-53. o. |  |  |
| 11. | GY |  |  |  |
| 12. | **Elméleti előadás** – Romemlékek helyreállítása |  |  |  |
| 13. | ELŐREHOZOTT VIZSGA |   |  |  |
| 14. | VIZSGAIDŐSZAK |
| 15. | VIZSGAIDŐSZAK |

|  |
| --- |
| Gyakorlat |
| Okta-tási hét | **Téma** | **Kötelező irodalom, oldalszám (-tól-ig)** | **Teljesítendő feladat(beadandó, zárthelyi, stb.)** | **Teljesítés ideje, határideje** |
| 1. | **Bevezető óra**. A féléves tematika és a félév menetének ismertetése. | - | - | - |
| 2. | E |  |  |  |
| 3. | **Kutatás** - A tanulmány konzultációja. |  |  |  |
| 4. | **Kutatás** - A tanulmány konzultációja. |  |  |  |
| 5. | E |  |  |  |
| 6. | E |  |  |  |
| 7. | **Kutatás** - A tanulmány konzultációja. |  |  |  |
| 8. | E |  |  |  |
| 9. | **Kutatás** - kutatási anyag prezentációja. | **Féléves kutatás tanulmány beadása!** | 1. PREZENTÁCIÓS ALKALOM | **2023.11.3.****12.00** |
| 10. | E |  |  |  |
| 11. | **Kutatás** - kutatási anyag prezentációja. |  | 2. PREZENTÁCIÓS ALKALOM |  |
| 12. | E |  |  |  |
| 13. | ELŐREHOZOTT VIZSGA |  |  |  |
| 14. | **Kutatás** - kutatási anyag prezentációja.(javítási, pótlási lehetőség) | VIZSGAIDŐSZAK | 3. PREZENTÁCIÓS ALKALOM |  |
| 15. |  VIZSGAIDŐSZAK |

Ezen tantárgyi program részleteiben (dátum/helyszín/pontosítások) történő változtatás jogát fenntartjuk, melyről a hallgatókat minden esetben tájékoztatjuk. A félév folyamán felmerülő kérdésekkel, problémákkal a tantárgyfelelőst, valamint az intézeti koordinátort lehet keresni a szorgalmi időszakban.

Pécs, 2023.08.25.

 **Dr. Kovács-Andor Krisztián**

egyetemi docens

tárgyfelelős

**KUTATÁSHOZ VÁLASZTHATÓ ÉPÜLETEK, HELYREÁLLÍTÁSOK:**

1. MEMI PASA FÜRDŐJE, PÉCS (BACHMAN ZOLTÁN)
2. JAKABHEGYI KOLOSTORROM (PÉCS, JAKABHEGY)

3. KRAUTSZAK MALOM (PÉCS, ÁGOSTON TÉR)

4. BALOKÁNY FÜRDŐ (PÉCS, BALOKÁNY)

5. RÓMAI VILLA (KŐVÁGÓSZŐLŐS)

6. PÜSPÖKVÁR ÉNY-I SAROKTELEK

EGYÉB (MEGBESZÉLÉS SZERINT)

**KUTATÁS ÉS PREZENTÁCIÓ TARTALMI ÉS FORMAI KÖVETELMÉNYEI:**

A félév első óráján a hallgatók 2 fős csoportokban kiselőadás témát választanak. A félév első részében a választott témával kapcsolatban kutatást végeznek és elkészítenek egy tanulmányt, amelyet három alkalommal (3., 4. és 7. héten) tudnak konzultálni, majd **a 9. hét péntek 12.00 óráig minden csapatnak le kell adnia digitális formátumban. (A leadás a Teams csoportban levő könyvtárba való felmásolással történik.)**

A félév második felében, a részletes időbeosztásban megadott, illetve a félév elején egyeztetett időpontokban az egyes kutatásokat és helyreállítási/hasznosítási terveket a csapatok projektoros vetítés formájában prezentálják. A prezentáció bármilyen (pdf, ppt, jpg, stb.) formátumú, vetített, gazdag kép- és rajzi anyaggal illusztrált bemutatás kell legyen!

A prezentációnak a kutatás alapos bemutatásán túl a helyreállítási/hasznosítási koncepciót is kell tartalmazza! Mivel **a félév során összesen 2+1 alkalom lesz a kiselőadásokra**, alkalmanként kb. 4-5 prezentáció megtartása szükséges. A prezentációkat rövid interaktív beszélgetés követi, ahol a hallgatók megoszthatják véleményüket egymás munkájáról.